191. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθμ. οικ. 4307/492 της 22-30 Ιαν.2009 (ΦΕΚ Β΄144) Τοποθέτηση συσκευών ηχητικής και φωτεινής προειδοποίησης στα οχήματα αποκατάστασης βλαβών του δικτύου μεταφοράς φυσικού αερίου. Έχοντας υπόψη: 1. Τις διατάξεις α) της παραγράφου 1 του άρθρου 44 του ν. 2696/1999 «Κύρωση του Κώδικα Οδικής Κυκλοφορίας» όπως ισχύει. β) του άρθρου 90 του Κώδικα νομοθεσίας για την Κυβέρνηση και τα Κυβερνητικά όργανα που κωδικοποιήθηκε με το άρθρο πρώτο του π. δ/τος 63/2005 (ΦΕΚ 98/Α΄). 2. Το υπ’ αριθμ. 200/28.11.2008 πρακτικό συνεδρίασης της Διαρκούς Επιτροπής Μελέτης και Αναθεώρησης του Κώδικα Οδικής Κυκλοφορίας. 3. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: 1. Τα οχήματα αποκατάστασης βλαβών του δικτύου μεταφοράς φυσικού αερίου θεωρούνται ως οχήματα άμεσης ανάγκης. Μπορούν να φέρουν ένα ή περισσότερα ερυθρά φώτα που αναβοσβήνουν καθώς και συστήματα ηχητικής προειδοποίησης. Για την χρήση των παραπάνω ηχητικών και φωτεινών προειδοποιήσεων ισχύουν τα αναφερόμενα στο άρθρο 44 του ΚΟΚ. 21.Ε.ι.191 Κώδικας Οδικής Κυκλοφορίας 